b'\n_START_ARTICLE_\nGremersdorf\n_START_SECTION_\nHistoria\n_START_PARAGRAPH_\nNimi "Gremersdorf" juontuu sanasta Gremerstorpe, jonka merkitys on Dorf des Grimhari, Grimheri, Grimher, Grimer (Grimharien kyl\xc3\xa4). Von Siggenin suvun kuusi veljest\xc3\xa4 ostivat Gremersdorfin 1377 Kielin kaupunginraadille Heiligengeist- ja St. J\xc3\xbcrgensairaalan k\xc3\xa4ytt\xc3\xb6\xc3\xb6n.\n_START_SECTION_\nSeegalendorfin kartano\n_START_PARAGRAPH_\nSeegalendorfin kartano (Gut Seegalendorf) perustettiin 1500-luvun lopulla. Se kuului Rantzaun aatelissuvulle, kuten Putlosin kartanokin (Gut Putlos), johon Seegalendorf my\xc3\xb6hemmin liitettiin. 1700-luvun puoliv\xc3\xa4liss\xc3\xa4 kartano siirtyi von Rumohrin suvun omistukseen. Kartanon alkuper\xc3\xa4inen p\xc3\xa4\xc3\xa4rakennus oli yksikerroksinen ristikkotalo, johon kuului kaksi punatiilist\xc3\xa4 siipirakennusta. Ristikkotalon paikalle rakennettiin my\xc3\xb6h\xc3\xa4isklassistinen uudisrakennus 1839, siipirakennukset ovat edelleen paikoillaan. Nykyisin Seegalendorf on maatalousk\xc3\xa4yt\xc3\xb6ss\xc3\xa4. Tilalla kasvatetaan shetlanninponeja.\n_START_SECTION_\nTalousel\xc3\xa4m\xc3\xa4 ja liikenne\n_START_PARAGRAPH_\nGremersdorfin talousel\xc3\xa4m\xc3\xa4 perustuu maatalouteen, erityisesti rapsin- ja viljanviljelyyn. Kunnan alueella on kaksi tuulipuistoa. Gremersdorf sijaitsee Bundesautobahn 1:n varrella niin kutsulla Vogelfluglinie-reitill\xc3\xa4. Kyl\xc3\xa4n koillispuolella reitti kulkee Fehmarnsundin sillan kautta Fehmarnin saarelle ja sen halki Puttgardenin lauttasatamaan (F\xc3\xa4hrhafen Puttgarden). Satama sijaitsee noin 28 kilometri\xc3\xa4 Gremersdorfista koilliseen ja sen kautta on meriyhteys Tanskan R\xc3\xb8dbyhyn.'